Diari Oficial de la Generalitat Valenciana


Sumari del DOGV 9353, del 02-06-2022 (2022/5026)

RESOLUCIÓ de 24 de maig de 2022, de la consellera de Política Territorial, Obres Públiques i Mobilitat, per la qual es proveeix, pel sistema de lliure designació, la vacant anunciada per la convocatòria número 56/2022, de 4 d'abril de 2022.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9353

Data del DOGV
:   02-06-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/5026


Data del document
:   24-05-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 24 de maig de 2022, de la consellera de Política Territorial, Obres Públiques i Mobilitat, per la qual es proveeix, pel sistema de lliure designació, la vacant anunciada per la convocatòria número 56/2022, de 4 d'abril de 2022. [2022/5026]  
Vista la Resolució de 4 d'abril de 2022, de la Direcció General de Funció Pública, per la qual es convoca la provisió, pel sistema de lliure designació, d'un lloc de treball vacant de naturalesa funcionarial en l'Institut Cartogràfic Valencià. Convocatòria número 56/2022, (DOGV 9316, 08.04.2022).  
Vist l'informe preceptiu i vinculant emés per la Direcció General de Funció Pública en data 6 de maig de 2022, sobre el compliment dels requisits de participació de les persones interessades, per a la provisió pel procediment de lliure designació, corresponent a l'esmentada convocatòria 56/2022, del lloc de treball 38012, cap servei suport tècnic i coordinació administrativa, adscrit a l'Institut Cartogràfic Valencià.  
  
Vist l'informe favorable de data 12 de maig de 2022 del director de l'Institut Cartogràfic Valencià, referit a la provisió pel sistema de lliure designació del lloc de treball vacant de naturalesa funcionarial en l'Institut Cartogràfic Valencià. Convocatòria número 56/2022, de 4 d'abril de 2022 (DOGV 9616, 08.04.2022).  
Considerant que l'única persona presentada, Benjamín Aracil Llorens, compleix els requisits exigits en la convocatòria, i que per la seua formació, experiència, implicació i professionalitat en l'exercici de les seues funcions es considera idònia per a ocupar el lloc de treball a què opta, tal com ha quedat acreditat en l'expedient, mitjançant l'informe en el qual es concreten els seus coneixements, experiència i habilitats o aptituds.  
De conformitat amb el que es disposa en el punt quart de la resolució de convocatòria citada, així com en l'article 115 de la Llei 4/2021, de 16 d'abril, de la funció pública valenciana, així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de l'article 69 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019), resolc:  
  
Nomenar Benjamín Aracil Llorens, funcionari de carrera del subgrup A1, amb NRP \*\*\*4819\*\*\*, com a cap servei suport tècnic i coordinació administrativa, lloc número 38103, grup A1, complement de destinació nivell 28 i complement específic E050, sector general.  
  
El cessament en l'actual lloc de treball es produirà d'ofici el dia de la publicació d'aquesta resolució en el Diari Oficial de la Generalitat Valenciana. La presa de possessió en la nova destinació tindrà efectes des de l'endemà del cessament.  
La publicació de la present resolució produirà els efectes de notificació, d'acord amb el que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, o un recurs contenciós administratiu davant del Jutjat Contenciós Administratiu de València, o davant del jutjat contenciós administratiu de la circumscripció en la qual la persona demandant tinga el domicili, en el termini de dos mesos comptadors des de l'endemà de la notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques (LPACAP), i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 24 de maig de 2022.- La consellera de Política Territorial, Obres Públiques i Mobilitat: Rebeca Torró Soler.